L’Academia de Cine i la Universitat de València uneixen forces per a reviure fotografies danyades després de la dana

## L’Academia de Cine i la Universitat de València uneixen forces per a reviure fotografies danyades després de la dana

Participants, famílies i institucions en el projecte 'Las capas de la memoria', que ha sigut presentat al Castell d'Alaquàs.

L'Academia de Cine i la Universitat de València han presentat ‘Las capas de la memoria’, un projecte de creació que, mitjançant el llenguatge audiovisual, ha revitalitzat materials gràfics afectats després de la dana de 2024, que han sigut rescatats pel programa ‘Salvem les fotos’ de l’Àrea de Patrimoni de la institució acadèmica, i que ha cristal·litzat en huit peces audiovisuals.

Aquesta iniciativa, coorganitzada juntament amb la institució acadèmica, a través de l'**Aula de Cinema** i l'**Àrea de Patrimoni**, ha servit per a tornar a la vida àlbums familiars i materials fotogràfics que van ser danyats després de la dana que va arrasar diverses localitats valencianes el passat octubre. Els treballs han sigut desenvolupats per 15 alumnes de Comunicació Audiovisual, Sociologia, Periodisme i Història de l’Art d’aquesta universitat, i han estat guiats pels directors **Núria Giménez**, **Sergio Oksman** i **Víctor Serna**.

Des del passat mes de maig, l’alumnat participant ha treballat tècniques de cinema documental amb aquests materials rescatats del dany causat per l’aigua i el fang, i que han sigut cedits per a aquest efecte per les famílies propietàries dels mateixos.

“La pèrdua de patrimoni fílmic, siga professional o domèstic, és una de les tragèdies afegides a la catàstrofe”, ha assenyalat hui a Alaquàs (València) el president de l’Acadèmia de Cinema, **Fernando Méndez-Leite**, qui també ha afirmat que València i totes les localitats afectades per la dana “són llocs decidits a tirar endavant malgrat les adversitats. Ens complau unir forces amb les seues ciutadanes i ciutadans a partir d’aquests programes que duem a terme ací”.

“Des del primer moment l’Acadèmia ha mostrat la seua solidaritat amb les víctimes i amb les persones afectades per la dana, i especialment amb totes les persones de l’audiovisual que han patit els efectes d’aquesta terrible tragèdia”, ha recordat el responsable de la institució.

**Els joves valencians, essencials en la recuperació de la memòria**

Durant la presentació, la responsable de Relacions Institucionals de Netflix, **Beatriz Álvarez Gallardo**, ha volgut reivindicar el paper dels joves en la reconstrucció de les zones afectades, perquè “van ser ells els qui van donar el millor de si mateixos. Són ells els qui van mostrar el seu compromís, i són ells els qui han fet possible el projecte *Las capas de la memoria*, recollint records i donant-los vida de nou a través del cinema”.

En la mateixa línia van ser les declaracions d’**Ester Alba**, vicerectora de Cultura i Societat de la Universitat de València: “Un projecte com aquest és col·lectiu, és una xarxa col·laborativa impulsada pels nostres joves, que van ser el model. Aquest patrimoni oblidat, el de les famílies, és molt important. Per això, rescatar aquestes fotografies no és només rescatar objectes, és parlar de les persones. Encara queda molt per recuperar, i projectes com aquest ho han fet possible”, ha dit.

Patricia Picazo, tènica Aula Cinema UV amb participants Campus d'Estiu/taller.

El castell d’Alaquàs, una de les localitats afectades per la dana, va acollir la presentació d’aquest projecte i l’estrena de les huit peces documentals. El seu alcalde, **Antonio Saura**, ha subratllat que aquesta iniciativa, que “connecta patrimoni, cinema i comunitat”, és molt important. “Recuperar l’estat d’ànim de la ciutadania és una cosa que ens costarà molt; hem de continuar treballant-hi i implicar-nos, però accions com aquesta ens ajuden a fer-ho possible”.

L’auditori d’aquest edifici patrimonial va comptar amb la presència d’algunes de les famílies que van prestar les seues fotos per a aquest projecte i amb diversos dels participants en el taller ‘Las capas de la memoria’. També hi va estar present el vicepresident de l’Acadèmia de Cinema, **Rafael Portela**, representants de diferents institucions locals i veïns de la localitat.

La iniciativa s’emmarca dins del Campus d’Estiu de l’Academia de Cine, una proposta de la institució en col·laboració amb Netflix i amb l’Ajuntament de València que va nàixer l’any 2022, i que en aquests dies celebra la seua quarta edició. Té com a objectiu visibilitzar i potenciar la diversitat i la inclusió en la indústria audiovisual, així com el valor del llenguatge audiovisual com a eina per a generar impacte en l’àmbit comunitari.

Arxivat en:

, Cinema
, Aula de Cinema
, Patrimoni Cultural

## Altres Notícies

De la comèdia negra al terror: ‘Nits de Cinema’ projecta huit clàssics del 9 al 17 de juliol al claustre de La Nau

L’Academia de Cine i la Universitat de València uneixen forces per a reviure fotografies danyades després de la dana

La UV llança un nou Pla de Formació Contínua en Cinema i Audiovisual per a accessibilitat, producció i direcció

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar